***Z A P I S N I K***

***sa I / prve / redovne sjednice Skupštine opštine Rožaje***

Sjednica je održana 03.08.2018.godine (petak) sa početkom u 11,30 časova.

Sjednicom je predsjedavao Almir Avdić, predsjednik Skupštine.

Sjednici je prisustvovalo 28 odbornika : Osman Nurković, Mr Ervin Ibrahimović, Hajrija Kalač, Rahman Husović, Dr Cena Kajević, Rasim Halilović, Mirela H. Murić, Senad Mujević, Besim Kurbardović, Rafet Nurković, Idrija Duraković, Senad Kuč, Edib Šaljić, Asmir Hasović, Haris Zejnelagić, Nazim Dacić, Irma Dacić, Dr Ruždija Kalač, Seniha Hadžić-Tahirović, Salih-Džamonja Luboder, Enisa Murić, Dr Jasmin Sutović, Adnan Hadžić, Merima Kalač, Safedin-Caro Mujević, Faruk Kalač i Elvir Klica.

Sjednici nisu prisustvovali: Miloš Bulatović, Demis Demić i Alisa Ećo.

Sjednici nijesu prisustvovali a svoje odsustvo su najavili: Mubera Fetahović, Dr Jaho Pepić i Faruk Agović.

Pored odbornika sjednici prisustvuju: Ejup Nurković kandidat za predsjednika Opštine, Redžep Kurbardović, glavni administrator.

Skupština je zapisnik sa konstitutivne sjednice Skupštine Opštine usvojila bez primjedbi.

Skupština je jednoglasno usvojila sledeći

***DNEVNI RED:***

1. Popuna upražnjenih odborničkih mjesta;
2. Razmatranje i usvajanje predloga Odluke o izboru članova Odbora za izbor i imenovanja;
3. Izbor predsjednika Opštine.

Prije prelaska na razmatranje prve tačke dnevnog reda Faruk Kalač odbornik SD-a reagovao je proceduralno postavljajući pitanje : Zbog čega je sjednica skupštine odložena za pola sata mimo procedure?

Dr Ruždija Kalač odbornik DPS-a je pojasnio da je sjednica odložena na zahtjev odbornika DPS-a.

Almir Avdić, predsjednik Skupštine prisutne je upoznao da je od odbornika DPS-a dobio pismjeni zahtjev za odlaganje sjednice za pola sata i da je predstavnike političkih partija koje participiraju u lokalnom parlamentu obavijestio.

**Prva tačka dnevnog reda**

**Popuna upražnjenih odborničkih mjesta**

Podnošenjem izvještaja od strane OIK verifikovani su mandati Irmi Dacić sa liste »Bošnjačka Stranka-Rafet Husović, Rožaje na prvom mjestu« i Dr Ruždiji Kalač sa liste «Za dobro građana Rožaja, pobjednički dps- Milo Đukanović«.

**Druga tačka dnevnog reda**

**Razmatranje i usvajanje predloga Odluke o izboru članova Odbora za izbor i imenovanja**

Almir Avdić, predsjednik Skupštine je predložio da se u Odbor za izbor i imenovanja predlože sledeći odbornici:

1. Dr Cena Kajević predsjednik
2. Irma Dacić član
3. Senad Kuč član
4. Enisa Murić član
5. Alisa Ećo član

Skupština je jednoglasno sa 28 glasova usvojila Odluku o izboru članova Odbora za izbor i imenovanja.

**Treća tačka dnevnog reda**

**Razmatranje i usvajanje predloga odluke o izboru predsjednika Opštine**

Irma Dacić, predstavnik predlagača je predložila Ejupa Nurkovića za predsjednika Opštine. Skupština je sa 26 glasova **za** i 2 **uzdržana** izabrala Ejupa Nurkovića za predsjednika Opštine.

Predsjednik Skupštine je obavijestio prisutne da su odbornici Hajrija Kalač i Elvir Klica podnijeli ostavke.

 Rahman Husović je reagovao proceduralno vezano za ostavku Hajrije Kalač.

Sjednica je završena u 12.00 časova.

Broj: 91

Rožaje, 08.08.2018.godine

## *SKUPŠTINA OPŠTINE ROŽAJE*

##  *Predsjednik Skupštine*

 ***Almir Avdić, dipl. menadžer, s. r.***